Државен совет на Кина

**Државниот совет** (; пинјин: *Guówùyuàn*) или **Централна народна влада/управа** () е кабинетот на Народна Република Кина. Во него членуваат раководителите на управните органи и служби, на чело со премиерот кој е негов претседавач. Сегашниот состав брои 35 члена: премиерот, еден извршен вицепремиер, тројца вицепремиери, петмина државни советници (од кои двајца се министри) и уште 25 министри и началници на поважни служби. Во политиката на Кина, владата претставува една од трите меѓусебно поврзани ограноци на власта: другите две се Комунистичката партија на Кина (КПК) и Народноослободителната армија (вооружените сили на Кина). Државниот совет е надлежен и за работата на покраинските управи и спроведувањето на државната политика на тоа ниво. Советот е организациски „сраснат“ со номенклатурата на КПК, со што нема остра граница помеѓу партијата и државата.

## Организација
Државниот совет се среќава еднаш на шест месеци. Во меѓувреме со него раководи политбиро што се состанува еднаш неделно. Во постојаниот комитет членуваат премиерот, еден извршен вицепремиер, тројца вицепремиери и уште петмина државни советници (од кои еден е Генерален секретар на Државниот совет, а двајца се министри).

Вицепремиерите и државните советници ги предлага премиерот, а ги назначува претседателот со одобрение од Националното народно собрание (ННС). Имаат право на два последователни мандата од по 5 години.

Секој вицепремиер е задолжен за извесни области од управата, а секој државен советник има функции определени од премиерот. Генералниот секретар стои на чело на Општата служба која е задолжена за секодневните работи на советот. Овој генерален секретар има релативно мали овластувања, далеку од моќта на Генералниот секретар на КПК.

Секое министерство е задолжено за еден сектор. Комисиите имаат повисок ранг од министерствата и се задолжени за планирање, осмислување и надгледување на соодветните активности на разните управни органи. Службите се занимаваат со работите од постојана тековност. Бироата и управите имаат понизок статус од министерствата.

Покрај министерствата (вкупно 25), постојат и 38 владини организации во непосредна надлежност и кои одговараат на самиот Државен совет. Раководителите на овие организации присуствуваат на пленарните седници, но не редовно.

Државниот совет формално одговара на Националното народно собрание и неговиот (ННС) Постојан комитет (ПК) при извршувањето на најразлични управни функции на државно и локално ниво, и номинално дејствува со овластување од ННС. Познат е барем еден случај кога ННС има одбиено иницијатива на Државниот совет, како и неколку случаи каде советот има повлечено или темелно изменето предлози поради отпор во ННС.

Советот и Комунистичката партија на Кина се мошне преплетени. Со ретки исклучоци, државните советници се високорангирани членови на КПК и како такви, тие имаат големо влијание и во партиската, и во државната политика. Овој систем се разликува од оној на СССР, каде партијата владеела со државниот апарат.

Кон крајот на 1980-тите постоеле обиди за раздвојување на партијата и државата, каде партијата би носела одлуки, а Државниот совет би ги извршувал. Во рок од неколку години ваквите иницијативи биле напуштени.

Како главен управен орган на владата, главна функција на советот е да ја создава управната политика, да издава решенија и налози и да врши надзор врз спроведувањето на истите. Покрај ова, советот прави нацрти што ги поднесува на ННС и постојаниот комитет, ги изготвува државните планови и буџетот и ги доставува на ННС за разгледување и гласање. Во Државниот совет се доставуваат и разгледуваат идеите и иницијативите од сите подрачја и степени на управата, со особен нагласок на економско осовременување.

Државниот совет е надлежен а Министерството за одбрана, но не и Народноослободителната армија, врз која е надлежен Централниот воен комитет.

## Главни функционери
;Кабинет на Ли Кеќанг

## Организациска структура

### Општа служба на Државниот совет
*Општа служба на Државниот совет

### Министерства и комисии на Државниот совет
#Министерство за надворешни работи 
#Министерство за одбрана
#Национална комисија за развој и реформи
#Министерство за образование
#Министерство за наука и технологија
#Министерство за индустрија и информатика
#Министерство за малцински работи
#Министерство за државна безбедност
#Министерство за јавна безбедност
#Министерство за надзор
#Министерство за граѓански работи 
#Министерство за правда 
#Министерство за финансии 
#Министерство за труд и социјала
#Министерство за земјишта и ресурси
#Министерство за заштита на околината
#Министерство за домување и урбано-рурален развој
#Министерство за транспорт
#Министерство за водостопанство
#Министерство за земјоделство
#Министерство за трговија
#Министерство за култура 
#Национална комисија за здравство и планирање на семејството
#Народна банка на Кина
#Национална ревизорска служба

### Посебна организација во непосредна надлежност на Државниот совет
*Комисија за надзор и управување со државна сопственост

### Организации во непосредна надлежност на Државниот совет
#Општа и царинска управа
#Државна даночна управа
#Државна управа за производство и трговија
#Општа управа за контрола на квалитетот, инспекција и карантин
#Државна управа за радио, филм и телевизија
#Општа управа за печат и издаваштво (Национална управа за аторски права)
#Државна управа за спорт
#Национална статистичка служба
#Државна управа за шумарство
#Државна управа за безбедност при работа
#Државна служба за интелектуална сопственост
#Национална управа за туризам
#Национална управа за верски работи
#Советничка служба на Државниот совет
#Управа за владини служби при Државниот совет
#Национално биро за спречување на корупција

### Управни служби на Државниот совет
#Служба за дијаспора
#Служба за хонгконшки и макајски работи
#Служба за законодавни работи
#Истражувачка служба на Државниот совет
#Служба за тајвански работи (воедно и установа на КПК), под надлежност на ЦК на КПК
#Информативна служба на Државниот совет (воедно и установа на КПК), под надлежност на ЦК на КПК
#Служба „610“

### Установи во непосредна надлежност на Државниот совет
#Новинска агенција Сјинхуа
#Кинеска академија на науките
#Кинеска академија на општествените науки
#Кинеска академија на инженерството
#Центар за развојни истражувања
#Национална училишна управа
#Кинеска сеизмолошка управа
#Кинеска метеоролошка управа
#Регулаторна комисија за банкарството на Кина
#Регулаторна комисија за хартии од вредност на Кина
#Регулаторна комисија за осигурување на Кина
#Регулаторна комисија за државна електродистрибуција
#Национален совет за социјалниот фонд
#Национален природонаучен фонд
#Државна архивска управа (воедно и установа на КПК) — во надлежност на Општата служба на ЦК на КПК

### Државни управи и служби во надлежност на министерствата и комисиите
#Државно биро за писма и повици — во надлежност на Општата служба на Државниот совет
#Државна управа за жито — во надлежност на Националната комисија за развој и реформи
#Национална управа за енергетика — во надлежност на Националната комисија за развој и реформи
#Државна управа за наука, технологија и воена индустрија — во надлежност на Министерство за индустрија и информатика
#Државна монополска управа (Национално кинеско тутунско претпријатие) — во надлежност на Министерството за индустрија и информатика
#Државна управа за странски стручњаци — во надлежност на Министерството за труд
#Државно биро за државни службеници — во надлежност на Министерството за труд
#Државна океанска управа — во надлежност на Министерството земјиште и ресурси
#Управа за цивилно воздухопловство (CAAC) — во надлежност на Министерството за транспорт
#Државно биро за земјомер и картографија — во надлежност на Министерството за земјиште и ресурси
#Државно поштенско биро — во надлежност на Министерство за транспорт
#Државна управа за културно наследство — во надлежност на Министерството за култура
#Државна управа за храна и лекови — во надлежност на Министерствота за здравство
#Државна управа за традиционална кинеска медицина — во надлежност на Министерството за здравство
#Државна девизна управа — во надлежност на Народната банка на Кина
#Државна управа за безбедност во јагленокопи — во надлежност на Државната управа за безбедност при работа
#Национална управа за заштита на државни тајни (воедно и установа на КПК) — во надлежност Општата служба на ЦК на КПК
#Државна криптографска управа (воедно и установа на КПК) — во надлежност на Општата служба на ЦК на КПК
#Кинеска национална вселенска управа — име резервирано од Министерство за индустрија и информатика
#Управа за атомска енергетика на Кина — име резервирано од Министерство за Industry and Information Technology
#Државна јазична комисија — име резервирано од Министерство за образование
#Национална управа за атомска безбедност — име резервирано од Министерство за заштита на околината

## Поврзано

*Национално народно собрание на Кина

## Наводи

## Надворешни врски
*Државен совет на НР Кина  — службена страница 
*Организациска структура на Државниот совет на НР Кина  


Категорија:Управување со Кина
Категорија:Политика на Кина